Κωτσόβολος

Η Κωτσόβολος είναι εταιρία προϊόντων τεχνολογίας, ηλεκτρονικών και ηλεκτρικών ειδών στην Ελλάδα. Ξεκίνησε από ένα συνοικιακό μαγαζί το 1950 στην Αθήνα και σήμερα διαθέτει δίκτυο καταστημάτων με πάνω από 90 φυσικά καταστήματα , σε Ελλάδα και Κύπρο εταιρικά και franchise, ενώ έχει το δικό της ηλεκτρονικό κατάστημα. Από το Νοέμβριο του 2023 είναι μέλος της ΔΕΗ. Από το 2005  και μέχρι το 2023 η εταιρία ήταν μέλος της βρετανικής εταιρίας ηλεκτρικών ειδών, κινητών συσκευών και υπηρεσιών, Currys plc.

Τα κεντρικά γραφεία της εταιρίας βρίσκονται στο Νέο Ηράκλειο Αττικής.

 Ιστορία 

 1950 
Η εταιρία Κωτσόβολος ξεκίνησε το 1950 από ένα μικρό μαγαζί στο κέντρο της Αθήνας. Ο Παναγιώτης Κωτσόβολος άνοιξε στην οδό Αριστείδου, ένα κατάστημα με ηλεκτρικές συσκευές. Με κεντρικό μήνυμα το «όλα χωρίς λεφτά», ξεκίνησε να πουλάει με δόσεις προϊόντα όπως ραδιόφωνα και κουζίνες κλπ., σε μια περίοδο όπου οι ηλεκτρικές συσκευές θεωρούνταν απαραίτητες για τον εξοπλισμό κάθε μοντέρνου νοικοκυριού.

 1960-1970 
Το 1979, ο Μαρίνος Παράβαλος ανέλαβε τη διοίκηση της επιχείρησης με κεντρικό μήνυμα το «Π. ΚΩΤΣΟΒΟΛΟΣ - Νέα Γενιά - Αριστείδου 9».

 1980 
Στα τέλη της δεκαετίας του 1980, η εταιρία είχε ήδη 5 δικά της καταστήματα.

 1990 
Το 1993 εξαγοράστηκε από τη Φουρλής Trade ΑΕΒΕ, φτάνοντας στα 25 καταστήματα. Το 1998 εξαγόρασε την αλυσίδα Ράδιο Αθήναι, ενισχύοντας το δίκτυό της. Το 1999 η Π. Κωτσόβολος ΑΕΒΕ μπήκε στην παράλληλη αγορά του Χρηματιστηρίου Αθηνών.μικρογραφία|300x300px|Κατάστημα Κωτσόβολος The Mall Athens|εναλλ.=Κατάστημα Κωτσόβολος The Mall Athens
 2000 
Επεκτάθηκε σε αγορές εκτός των ελληνικών συνόρων και το Μάιο του 2000 ξεκίνησε τη συνεργασία με τον Βρετανικό Όμιλο Dixons. Το 2007 εγκαινίασε το ηλεκτρονικό της κατάστημα.

Το 2005 εξαγοράστηκε πλήρως από τον Όμιλο Dixons και μετονομάστηκε από Π. Κωτσόβολος ΑΕ σε South Dixons East Europe AE.

 2010 
Το 2015 εορτάζει τα 65 χρόνια της, με τη δημιουργία μίας έκθεσης τεχνολογίας στην Τεχνόπολις Δήμου Αθηναίων. Στην έκθεση παρουσιάστηκαν συσκευές από το παρελθόν και το μέλλον. Έτσι, καθιερώνεται η έκθεση τεχνολογίας «Thanks to Tech», η οποία πραγματοποιείται κάθε χρόνο με δωρεάν είσοδο.

 2020 
Με στόχο τη διευκόλυνση και την προσβασιμότητα των ατόμων με αναπηρίες, η εταιρία ξεκινάει το πρόγραμμα «Τεχνολογία χωρίς Εμπόδια» προχωρώντας στην αναβάθμιση του δικτύου καταστημάτων και την ανάδειξη νέων τεχνολογιών.

Επέκταση στην Κύπρο με δύο καταστήματα σε Λεμεσό και Λευκωσία.

 2023 
Στα μέσα της χρονιάς,η βρετανική Currys (ιδιοκτήτρια της Κωτσόβολος) ανακοίνωσε την εξαγορά, με κάποιους αγοραστές απ'όλους τους κλάδους (ΔΕΗ,Quest) αλλά και ένας ανταγωνιστής του (Πλαίσιο Computers) ενώ η συμμετοχή για εξαγορές έληξε τον Αύγουστο του 2023. Τον Νοέμβριο του 2023 ανακοινώθηκε απο την Currys οτι κατοχυρώθηκε η εξαγoρά απο την ΔΕΗ Α.Ε. έναντι του ποσού των 200εκ. €. https://www.kathimerini.gr/economy/562707643/dei-exagorazei-tin-kotsovolos-anti-200-ekat-eyro-ta-schedia-tis/

 Καινοτομίες 
Η εταιρία Κωτσόβολος διέθεσε πρώτη στην αγορά προϊόντα τελευταίας τεχνολογίας, όπως για παράδειγμα την πρώτη τηλεόραση 3D απεικόνισης,  την πρώτη Smart TV, αλλά και την πρώτη wallpaper τηλεόραση με πάχος μόλις 2,75 χιλιοστά.

Στα καταστήματά της στο Αεροδρόμιο «Ελευθέριος Βενιζέλος» εγκαινιάστηκε το 2019 το πρώτο Samsung Hub στην Ελλάδα και το τέταρτο στην Ευρώπη.

Η εταιρία δημιούργησε πρώτη φορά στην Ελλάδα, τα ταμεία Express και το 2019 προχώρησε στο λανσάρισμα της υπηρεσίας Pay Express. Η υπηρεσία Pay Express δίνει τη δυνατότητα στους πελάτες, που πληρώνουν μέσω πιστωτικής ή χρεωστικής κάρτας, να ολοκληρώσουν τη συναλλαγή τους γρήγορα, σε οποιοδήποτε σημείο του καταστήματος, χωρίς να περάσουν από κάποιο ταμείο, παρά μόνο μέσω του τερματικού pos που φέρει πάνω του ο σύμβουλος πωλήσεων.

 Δράσεις Για Την Κοινωνία 
Η εταιρεία Κωτσόβολος έχει δομήσει το πρόγραμμα Εταιρικής Κοινωνικής Ευθύνης της, το οποίο περιλαμβάνει μία σειρά ενεργειών και δράσεων. Κάποια από τα προγράμματα είναι τα εξής:

 «Δεύτερο Σπίτι» 
Μέσω του προγράμματος «Δεύτερο Σπίτι για τη συσκευή που δεν χρειάζεσαι» η Κωτσόβολος δίνει τη δυνατότητα σε όσους έχουν μια λειτουργική συσκευή που πλέον δεν χρησιμοποιούν να τη δωρίσουν σε αυτούς που τη χρειάζεται. Η Κωτσόβολος στο πλαίσιο της δράσης αυτής συνεργάζεται με 6 Δήμους και αναλαμβάνει να παραλάβει, επισκευάσει, απολυμάνει και παραδώσει τη συσκευή αυτή σε μία οικογένεια που την έχει ανάγκη.

 «Πράττειν» 
Η εταιρία έχει επιλέξει να υποστηρίζει σε ετήσια βάση Μη Κυβερνητικούς Οργανισμούς όπως «Το Χαμόγελο του Παιδιού», την «Κιβωτό του Κόσμου», το Make-A-Wish - (Κάνε μία Ευχή Ελλάδος) και την ΕΛΕΠΑΠ, ενώ παράλληλα έχει δημιουργήσει ένα σύστημα παραλαβής, αξιολόγησης και υλοποίησης αιτημάτων για προσφορά, που προέρχονται είτε από ιδιώτες ή φορείς, είτε από μικρότερες ομάδες.

 «Ημέρα Καλής Πράξης» 
Μία από αυτές τις δράσεις είναι η «Ημέρα Καλής Πράξης», η οποία καθιερώθηκε πριν από το 2013 και πλέον αποτελεί θεσμό. Σύμφωνα με όσα αναφέρουν οι συμμετέχοντες πρόκειται για μια από τις πιο όμορφες στιγμές συλλογικής προσπάθειας της εταιρίας. Στο πλαίσιο της, οι εργαζόμενοι της Κωτσόβολος χωρίζονται σε ομάδες ανάλογα με την περιοχή στην οποία δραστηριοποιείται η εταιρία και επιλέγουν τη δράση που επιθυμούν να συμμετάσχουν. Οι δράσεις που υλοποιούνται καθορίζονται από τις ανάγκες του κάθε τόπου και αφορούν σε παιδιά ή τη στήριξη της 3ης ηλικίας ή άλλες ευπαθείς ομάδες, αλλά και σε καθαρισμούς χώρων, όπως παραλίες, πάρκα ή δημόσια κτίρια.

 «Better Life Challenge» 
Μία ακόμη πρωτοβουλία αποτελεί ο διαγωνισμός καινοτομίας, Better Life Challenge. Διενεργήθηκε στο διάστημα Νοέμβριος 2019 – Μάρτιος 2020, με στόχο να βοηθήσει, μέσω της τεχνολογίας, ανθρώπους με αναπηρίες, κινητοποιώντας το οικοσύστημα των ανθρώπων που αναπτύσσουν τεχνολογία να «δημιουργήσουν μία καλύτερη ζωή με το έργο τους». Πιο συγκεκριμένα, τα μέλη της κριτικής επιτροπής ήταν: Βασίλης Ασημακόπουλος (Καθηγητής, Εθνικό Μετσόβιο Πολυτεχνείο), Αναστάσιος Μαριανός (Γενικός Διευθυντής, ΕΛΕΠΑΠ), Θεοδόσης Μιχαλόπουλος (General Manager, Microsoft Greece, Cyprus & Malta), Ιωάννης Παπίδης (Chief Technology Officer, Κωτσόβολος-Dixons Carphone SE Europe), Διομήδης Σπινέλλης (Καθηγητής, Οικονομικό Πανεπιστήμιο Αθηνών), Νίκη Συροπούλου (Director, SingularityU Greece Summit), Αντώνης Τσαπατάκης (Παραολυμπιονίκης στην κολύμβηση). Παράλληλα, μέλη της κριτικής επιτροπής ήταν και οι ιατρικοί σύμβουλοι Δρ. Χάρης Πίτταρο (MD, PhD Ειδικός Παθολόγος, Διευθυντής Παθολογικής Κλινικής Ιατρικού Κέντρου Αθηνών, Δ/ντής Ιατρικής Υπηρεσίας Ιατρικού Αθηνών) και Δρ. Αριστοτέλης Κούρτης (Ορθοπεδικός Χειρουργός με εξειδίκευση στις παθήσεις του ισχίου και του γόνατος, Επιστημονικός Συνεργάτης στο Ιατρικό Κέντρο Αθηνών). Το BCA College, ενίσχυσε τη νικητήρια ομάδα με παροχή υποτροφιών για πτυχίο master. Ο διαγωνισμός καινοτομίας Better Life Challenge, με αφετηρία το SingularityU Greece Summit, ολοκλήρωσε τον κύκλο του, αφού κατάφερε να ανοίξει το δρόμο σε νέους να συμβάλλουν στη βελτίωση της καθημερινότητας ατόμων με αναπηρίες.

 «Τεχνολογία χωρίς Εμπόδια» 
Η πρωτοβουλία της Κωτσόβολος, «Τεχνολογία χωρίς Εμπόδια», είναι ένα πρόγραμμα στήριξης Ατόμων με Ειδικές Ανάγκες, που ξεκίνησε τον Οκτώβριο του 2020 και έχει ως στόχο την ίση πρόσβαση στην τεχνολογία. Στο πλαίσιο αυτό, η Κωτσόβολος πραγματοποιεί μια σειρά εσωτερικών δράσεων της εταιρίας και σε συνεργασία με την ΕΛΕΠΑΠ, προχωράει στην αναβάθμιση των καταστημάτων ώστε να είναι προσβάσιμα σε όλους. Επιπλέον, σε συνεργασία με τις εταιρίες Microsoft και Samsung, το πρόγραμμα αναδεικνύει προϊόντα τεχνολογίας με ειδικά χαρακτηριστικά, που διευκολύνουν την καθημερινότητα των ανθρώπων με αναπηρίες. Η εταιρεία ερευνών MRB, επίσης συνεισφέρει στο έργο, διερευνώντας τα προβλήματα που αντιμετωπίζουν τα άτομα με αναπηρίες. 

 Ανακύκλωση συσκευών 
Η εταιρία Κωτσόβολος, ξεκίνησε την ανακύκλωση των παλαιών και ενεργοβόρων συσκευών τον Απρίλιο του 2008 και ως σήμερα έχει καταφέρει να ανακυκλώσει πάνω από 1.500.000 συσκευές σε συνεργασία με την εταιρία Ανακύκλωσης Συσκευών Α.Ε.

Στην Κωτσόβολος μπορεί κανείς να ανακυκλώσει: με τον ειδικό κάδο ανακύκλωσης συσκευών που βρίσκεται στα καταστήματά της, με κατ΄ οίκον παραλαβή μεγάλων συσκευών (ψυγεία, κουζίνες, πλυντήρια, κλιματιστικά και τηλεοράσεις), ενώ πολύ συχνά δίνονται επιπλέον κίνητρα από την Κωτσόβολος για την αντικατάσταση συσκευών για την ενθάρρυνση των καταναλωτών που επιθυμούν να ανακυκλώσουν, όπως ειδικές προωθητικές ενέργειες.

 Παραπομπές 

 Δείτε ακόμη 
 Ελληνικές επιχειρήσεις

 Εξωτερικοί σύνδεσμοι 
 Επίσημος ιστότοπος

Κατηγορία:Ελληνικά εμπορικά σήματα
Κατηγορία:Εμπορικά καταστήματα στην Ελλάδα
Κατηγορία:Εταιρείες ιδρυθείσες το 1950
Κατηγορία:Εταιρίες λιανικής πώλησης ηλεκτρονικών ειδών στην Ελλάδα
Κατηγορία:Ελληνικές επιχειρήσεις